Si zik timetti taqbaylit llan deg-s yimedyazen, wid yessefruyen awal d wid i tent-iferrun imi yella wanida i yettili usefru d tifrat. Deg yal tallit, ttilin wid i aɣ-digellmen tallit-nni s usefru, d tumert neɣ d reffu d lferḥ neɣ d lqerḥ ɣef waya i dneqqar di yal tikkelt amedyaz d lemri n tmetti, yettḥarab fell-as s wawal, yekkat amek ara tt-yerfed, yettnadi amek ara tt-iseggem. Qqaren-d zik di tmurt n leqbayel yal lɛerc ad yesɛu ma ulac akk yiwen n umedyaz, imi yes-sen i d-yettban yiɣil n lɛerc-nni ladɣa di tallit-nni timetti taqbaylit tefka nezzeh azal i wawal.